สั่งล้มประมูลฉาวออกแบบศูนย์ประชุมภูเก็ต
กรณ์สั่งล้มประมูลโครงการไทยเข้มแข็งออกแบบศูนย์ประชุมภูเก็ตหลังส่อทุจริต ย้ำหากมีข้อมูลพร้อมดำเนินการไม่ละเว้น
15 ก.พ. 2553

กรณ์สั่งล้มประมูลโครงการไทยเข้มแข็งออกแบบศูนย์ประชุมภูเก็ตหลังส่อทุจริต ย้ำหากมีข้อมูลพร้อมดำเนินการไม่ละเว้น
นายกรณ์ จาติกวณิช รมว.คลัง กล่าวว่า ได้สั่งการให้อธิบดีกรมธนารักษ์กำหนดกระบวนการขั้นตอนและระยะเวลา การเปิดประมูลผู้ออกแบบศูนย์ราชการจังหวัดภูเก็ตใหม่ ซึ่งเป็นโครงการที่ได้รับงบประมาณโครงการไทยเข้มแข็ง โดยขณะนี้ยืนยันยังไม่ได้มีการว่าจ้างสถาบันเทคโนโลยีพระจอมเกล้าเจ้าคุณทหารลาดกระบังเป็นผู้ออกแบบ จึงยังไมการทุจริตขึ้นแต่อย่างไร
อย่างไรก็ตาม หากใครมีข้อมูลว่าทุจริตส่งข้อมูลมาให้กระทรวงการคลังตรวจสอบ ก็พร้อมจะดำเนินการไม่มีการละเว้น เพราะนโยบายของรัฐบาลต้องการใช้เม็ดเงินให้คุ้มค่ามากที่สุด
รมว.คลัง กล่าวว่า ต้องการเห็นจังหวัดภูเก็ตมีศูนย์ประชุมโดยเร็ว และศูนย์ประชุมต้องสะท้อนถึงสักภาพของภูเก็ตซึ่งเป็นแหล่งท่องเที่ยวระดับชั้นนำของโลก และอยากให้มีทางเลือกในแง่ของแบบของโครงการ โดยอยากให้ชาวภูเก็ตได้มีโอกาสแสดงความคิดเห็นต่อแบบที่ต้องเปิดกว้างให้หลายจากบริษัทที่มีความสนใจเสนอเข้ามา